[{"text_idx": "#000000", "text": "Helsingi aiandus- ja sisustusmess 1.04.2023"}, {"text_idx": "#000002", "text": "Ku\u0308lastajad saavad sama pileti alusel tutvuda ko\u0303igi va\u0308ljapanekuga."}, {"text_idx": "#000003", "text": "Messil on ka ala nimetusega ideeaed, mis koosneb neljast u\u0308hesuurusest alast, kus on eksponeeritud ideed kaasaegsest o\u0303uest, o\u0303itsvast hoovist, vihmaaiast ja tarbeaiast. Siit saab leida parimad na\u0308puna\u0308ited nii moodsatesse kui ka o\u0303itsvatesse aedadesse ning saate inspiratsiooni aialahendustest.\nO\u0303itsev o\u0303u on oma va\u0308rvingult va\u0308ga romantiline. Seal on lehtla, mille sees on suurejooneline lo\u0303ikelilleinstallatsioon.\nVihmaaed on keskendunud eelko\u0303ige sademevee absorbeerimisele ja kasutamisele. Aias on kasutatud palju vett la\u0308bilaskvaid elemente, nagu dekoratiivkillustik ja astmekivid.\nMoodsa o\u0303ue koloriit on graafiline must-valge-roheline ja selle vormid selged. Meeleolu loovad ko\u0303rguste erinevused ja valgustus.\nTarbeaias kasutatakse rennidest voolavat vett taimede vo\u0303imalikult to\u0303husaks kastmiseks."}, {"text_idx": "#000004", "text": "Ideeaia ta\u0308navune peamine teema on vastutus. Seda on na\u0308ha na\u0308iteks kodumaiste tootjate ja taaskasutatud materjalide kasutamises. Puitmaterjalides kasutatakse kodumaist puitu ja va\u0308lditakse immutamist, koorekate on saeto\u0308o\u0308stuse u\u0308leja\u0308a\u0308k ning betoonelemendid sisaldavad taaskasutus- ja ja\u0308a\u0308kbetooni. Messil tulevad pa\u0308evakorda ka taaskasutusprobleemid majapidamistes.\nLisaks vastutusele on ideeaia peateemadeks: isetegemise ro\u0303o\u0303m, aias tegutsemine, elu ja o\u0303ueala nautimine."}]